คณะกรรมการกลางรับรองภาพยนตร์

คณะกรรมการกลางรับรองภาพยนตร์ (; ; อักษรย่อ CBFC) เป็นหน่วยงานตรวจสอบและรับรองภาพยนตร์ตามกฎหมายของกระทรวงสารสนเทศและการกระจายเสียงของรัฐบาลอินเดีย มีหน้าที่ "กำกับดูแลการฉายภาพยนตร์ในที่สาธารณะภายใต้บทบัญญัติแห่งพระราชบัญญัติภาพยนตร์ ค.ศ. 1952"  พระราชบัญญัติภาพยนตร์ ค.ศ. 1952 กำหนดขั้นตอนการรับรองที่เข้มงวดสำหรับภาพยนตร์เชิงพาณิชย์ที่ฉายในที่สาธารณะ ภาพยนตร์ที่ฉายในโรงภาพยนตร์และทางโทรทัศน์จะฉายต่อสาธารณะในอินเดียได้ก็ต่อเมื่อได้รับการรับรองจากคณะกรรมการและผ่านการตัดต่อแล้วเท่านั้น 

 การรับรองและแนวทางปฏิบัติ 

ปัจจุบันมีการออกใบรับรองภาพยนตร์อยู่ 4 ประเภท โดยแต่เดิมมีการออกเพียง 2 ประเภทคือ: ประเภท U (ไม่มีการจำกัดรับชมและเหมาะสำหรับครอบครัว) และ ประเภท A (มีการจำกัดให้รับชมเฉพาะผู้ใหญ่แต่ไม่อนุญาตให้มีการเปลือยกาย) ต่อมาได้มีการเพิ่มอีกสองรายการในเดือนมิถุนายน ค.ศ. 1983 คือ ประเภท U/A (ไม่มีการจำกัดรับชมแต่ผู้ปกครองควรให้คำแนะนำแก่เด็กอายุต่ำกว่า 12 ปี) และประเภท S (จำกัดเฉพาะผู้ชมเฉพาะทาง เช่น แพทย์ หรือ นักวิทยาศาสตร์) โดยคณะกรรมการอาจปฏิเสธการรับรองภาพยนตร์ได้ นอกจากนี้ ประเภท V/U, V/UA, V/A จะถูกใช้กับวิดีโอฟิล์มสำหรับรับชมในบ้านหรือสำหรับฉายในโทรทัศน์ โดยมีการจัดประเภทเดียวกับ U, U/A และ A ตามลำดับ โดยประเภท U/A มีการแยกประเภทเพิ่มในเดือนพฤศจิกายน ค.ศ. 2024 โดยแบ่งเพิ่มได้แก่ U/A 7+, U/A 13+ และ U/A 16+

 ประเภท U 
ภาพยนตร์ที่ได้รับการรับรองในประเภท U สามารถฉายต่อสาธารณะได้อย่างไม่จำกัดและเหมาะสำหรับครอบครัว ภาพยนตร์เหล่านี้อาจมีเนื้อหาที่เป็นสากล เช่น การศึกษา ครอบครัว ดราม่า โรแมนติก ไซไฟ แอ็คชั่น เป็นต้น ภาพยนตร์เหล่านี้อาจมีความรุนแรงเล็กน้อย แต่ไม่มากเกิน และอาจมีฉากทางเพศเล็กน้อย (โดยต้องไม่ปรากฏความเปลือยหรือรายละเอียดทางเพศใด ๆ อย่างชัดเจน). 

 ประเภท U/A 
ภาพยนตร์ที่ได้รับการรับรองในประเภท U/A อาจมีเนื้อหาสำหรับผู้ใหญ่ระดับปานกลาง ซึ่งไม่รุนแรงและไม่ถือว่าเหมาะสมสำหรับเด็กที่จะรับชมโดยไม่มีผู้ปกครองคอยให้คำแนะนำ ภาพยนตร์เหล่านี้อาจมีความรุนแรงระดับปานกลางถึงรุนแรง ฉากทางเพศระดับปานกลาง (อาจมีการเปลือยกายและรายละเอียดทางเพศระดับปานกลาง) ฉากที่น่าสะพรึงกลัว เลือดไหล หรือภาษาหยาบคายที่เบาบาง บางครั้งภาพยนตร์เหล่านี้อาจได้รับการรับรอง V/U สำหรับการรับชมวิดีโอฟิล์มในบ้านหรือโทรทัศน์ เดิมทีเกณฑ์อายุกำหนดไว้ที่ 12 ปี แต่ในปี ค.ศ. 2024 ได้มีการปรับปรุงเกณฑ์อายุเป็น 7, 13 และ 16 ปี 
 UA 7+ – ไม่มีการจำกัดรับชมต่อสาธารณะ แต่ผู้ปกครองควรให้คำแนะนำแก่เด็กอายุต่ำกว่า 7 ปี และถือว่าเหมาะสมสำหรับเด็กอายุ 7 ปีขึ้นไป
 UA 13+ – ไม่มีการจำกัดรับชมต่อสาธารณะ แต่ผู้ปกครองควรให้คำแนะนำแก่เด็กอายุต่ำกว่า 13 ปี
 UA 16+ – ไม่มีการจำกัดรับชมต่อสาธารณะ แต่ผู้ปกครองควรให้คำแนะนำแก่เด็กอายุต่ำกว่า 16 ปี

 ประเภท A 
ภาพยนตร์ที่ได้รับการรับรองในประเภท A สามารถฉายต่อสาธารณะได้ แต่จำกัดเฉพาะผู้ใหญ่เท่านั้น ภาพยนตร์เหล่านี้อาจมีเนื้อหารุนแรง ฉากทางเพศที่โจ่งแจ้งและรุนแรง ภาษาหยาบคาย แต่ถ้อยคำที่ดูหมิ่นเหยียดหยามผู้หญิงหรือกลุ่มสังคมใด ๆ  จะไม่ได้รับการอนุญาต เนื้อหาที่ก่อให้เกิดความขัดแย้ง เนื้อหาสำหรับผู้ใหญ่ หรือเนื้อหาที่ส่อไปในทางเพศ ถือว่าไม่เหมาะสมสำหรับผู้ชมที่อายุน้อย ภาพยนตร์ประเภทนี้มักได้รับการรับรองให้เป็นประเภท V/U และ V/UA เมื่อจำหน่ายเป็นวีดีโอฟิล์มหรือออกฉายทางโทรทัศน์ ซึ่งไม่ได้มีการรับรองต่อภาพยนตร์ประเภท U และ U/A 

 ประเภท S 
ภาพยนตร์ที่มีใบรับรองประเภท S ไม่สามารถเปิดรับชมต่อสาธารณะทั่วไปได้ เปิดให้เฉพาะผู้ที่เกี่ยวข้องกับภาพยนตร์ (เช่น แพทย์ หรือ นักวิทยาศาสตร์) เท่านั้นที่ได้รับอนุญาตให้รับชม

 แหล่งอ้างอิง 

 แหล่งข้อมูลอื่น 


หมวดหมู่:รัฐบาลอินเดีย
หมวดหมู่:ภาพยนตร์อินเดีย
หมวดหมู่:การตรวจพิจารณาในประเทศอินเดีย
หมวดหมู่:หน่วยงานจัดประเภทภาพยนตร์